M E S T O Š A Ľ A - Mestský úrad

# **Mestské zastupiteľstvo v Šali**

**Materiál číslo C 2/5/2020**

**Predloženie žiadosti o nenávratný finančný príspevok v rámci OPII na realizáciu projektu „Moderné technológie – Šaľa na ceste SMART“**

Návrh na uznesenie:

Mestské zastupiteľstvo v Šali

1. **prerokovalo**

zámer mesta Šaľa predložiť žiadosť o poskytnutie nenávratného finančného príspevku (ŽoNFP) v zmysle výzvy na predkladanie žiadostí o nenávratný finančný príspevok na podporu budovania inteligentných miest a regiónov, kód výzvy: OPII-2020/7/11-DOP v rámci Operačného programu Integrovaná infraštruktúra (ďalej len „OPII”), Prioritná os 7. Informačná spoločnosť, Investičná priorita: 2c) Posilnenie aplikácií IKT v rámci elektronickej štátnej správy, elektronického vzdelávania, elektronickej inklúzie, elektronickej kultúry a elektronického zdravotníctva, na realizáciu projektu s názvom „Moderné technológie – Šaľa na ceste SMART“,

1. **schvaľuje**
2. predloženie ŽoNFP za účelom realizácie projektu s názvom „Moderné technológie – Šaľa na ceste SMART“ v rámci výzvy OPII-2020/7/11-DOP, ktorého ciele sú v súlade s platným územným plánom mesta Šaľa a platným programom rozvoja mesta Šaľa;
3. zabezpečenie realizácie projektu v súlade s podmienkami poskytnutia pomoci;
4. zabezpečenie finančných prostriedkov na spolufinancovanie realizovaného projektu vo výške 43 470,05 EUR t. j. rozdielu celkových oprávnených výdavkov projektu 869 401,00 EUR a poskytnutého NFP v súlade s podmienkami poskytnutia pomoci;
5. zabezpečenie financovania prípadných neoprávnených výdavkov z rozpočtu mesta Šaľa, teda ďalších finančných prostriedkov na spolufinancovanie realizovaného projektu až do výšky rozdielu celkových výdavkov projektu a poskytnutého NFP v súlade s podmienkami poskytnutia pomoci.

Spracoval: Predkladá:

Ing. Eliška Vargová v. r. Ing. Eliška Vargová v. r.

referentka OSaKČ referentka OSaKČ

Predložené mestskému zastupiteľstvu 20. augusta 2020

Dôvodová správa

Mesto Šaľa v zmysle výzvy na predkladanie žiadostí o nenávratný finančný príspevok na podporu budovania inteligentných miest a regiónov, kód výzvy: OPII-2020/7/11-DOP v rámci Operačného programu Integrovaná infraštruktúra (ďalej len „OPII”, Prioritná os 7. Informačná spoločnosť, Investičná priorita: 2c) Posilnenie aplikácií IKT v rámci elektronickej štátnej správy, elektronického vzdelávania, elektronickej inklúzie, elektronickej kultúry a elektronického zdravotníctva, Špecifický cieľ: 7.4: Zvýšenie kvality, štandardu a dostupnosti eGovernment služieb pre občanov a 7.7 Umožnenie modernizácie a racionalizácie verejnej správy IKT prostriedkami, spolufinancovanej z Európskeho fondu regionálneho rozvoja vyhlásenej dňa 21.2.2020 s aktuálne platným posledným termínom uzávierky 26.8.2020 (podľa oznámenia o plánovanom uzatvorení výzvy zo dňa 29.7.2020) pripravuje žiadosť o nenávratný finančný príspevok rámci typu aktivít: E. Podpora budovania inteligentných miest a regiónov na realizáciu projektu s názvom: „Moderné technológie – Šaľa na ceste SMART“ .

Jednou z povinných príloh žiadosti o NFP je doklad o zabezpečení spolufinancovania projektu pre preukázanie splnenia podmienky finančnej spôsobilosti žiadateľa na spolufinancovanie projektu a to v prípade subjektov územnej samosprávy (obec/VÚC) žiadateľ preukazuje uznesením (výpisom z uznesenia) zastupiteľstva obce/mesta/kraja o tom, že zastupiteľstvo schvaľuje predloženie Žiadosti o NFP. Uznesenie zastupiteľstva o tom, že schvaľuje Žiadosť o NFP musí obsahovať všetky nasledovné údaje:

* názov projektu;
* výšku spolufinancovania projektu zo strany žiadateľa z celkových oprávnených výdavkov projektu (uvedenú v tabuľke č.11 formulára Žiadosti o NFP). Výšku je potrebné uvádzať ako číselnú hodnotu výšky spolufinancovania (t. j. nie je postačujúce percentuálne uvedenie, napr. v znení 5% z predloženého projektu);
* kód výzvy č. OPII-2020/7/11-DOP.

Rozpočet projektu v EUR:

|  |  |
| --- | --- |
| Celková výška oprávnených výdavkov (EUR) v tom: | 869 401,00 EUR |
| * SW produkty | 28 086,00 EUR |
| * Programovanie aplikácií | 281 712,00 EUR |
| * HW + školenie | 522 703,00 EUR |
| * Riadenie projektu | 29 900,00 EUR |
| * Refundácie výdavkov za štúdiu uskutočniteľnosti | 7 000,00 EUR |
| Celková výška neoprávnených výdavkov (EUR) | 0 EUR |
| Percento spolufinancovania zo zdrojov EU a ŠR (%) | 95 % |
| Žiadaná výška nenávratného finančného príspevku (EUR) | 825 930,95 EUR |
| Výška spolufinancovania z vlastných zdrojov žiadateľa (EUR) | 43 470,05 EUR |
| Min. výška NFP (EUR)  max. výška NFP (EUR) | 200 000,00 EUR  1 000 000,00 EUR |

Plánovaný termín realizácie projektu je v lehote 18 mesiacov, predpokladaný začiatok realizácie dávame na 01/2021, bude však závisieť od termínu vyhodnotenia a zazmluvnenia schválených žiadostí o NFP a dĺžky trvania verejného obstarávania. Predpokladaný termín ukončenia 06/2022.

Pripravovaný projekt „Moderné technológie – Šaľa na ceste SMART“ je v súlade s platným Programom hospodárskeho a sociálneho rozvoja mesta Šaľa na roky 2015-2020, schváleným dňa 15.12.2015. Konkrétne prioritná oblasť: Doprava a technická infraštruktúra, Cieľ 2: Bezpečná a flexibilná mobilita, Opatrenie 2.3. Skvalitnenie technickej infraštruktúry, 2.3.2 Rozšírenie kamerového systému/definovanie lokalít, etáp/, v ktorom ide o postupné rozširovanie priestorov zapojených do kamerového monitorovacieho systému za účelom prevencie kriminality a zvyšovania bezpečnosti mesta.

Prvou fázou prípravy žiadosti o NFP bolo spracovanie štúdie uskutočniteľnosti (ŠÚ) pre splnenie podmienky výzvy "**Podmienka súladu** **štúdie uskutočniteľnosti s Národnou koncepciou informatizácie verejnej správy a minimálnymi obsahovými a formálnymi náležitosťami definovanými v Prílohe č. 13 výzvy** a jej predloženie Úradu podpredsedu vlády SR pre investície a informatizáciu (ďalej tiež „ÚPPVII“)**.** Štúdia uskutočniteľnosti sa vypracúvala v prostredí Metainformačného systému verejnej správy a jej modulu Confluence, ktorý generuje predpísanú štruktúru štúdií uskutočniteľnosti formou prednastavených tabuliek.

**Výdavky za spracovanie štúdie uskutočniteľnosti sú oprávnenými výdavkami žiadosti o NFP.**

Na spracovateľa štúdie uskutočniteľnosti realizovalo mesto verejné obstarávanie. V zmysle výsledkov verejného obstarávania – prieskumu trhu (oslovených bolo 8 firiem a výzva bola zverejnená na webovej stránke mesta) uvedenú činnosť zabezpečuje spoločnosť MBM Project s.r.o., Dlhá nad Váhom. Zmluva na poskytnutie služby bola zverejnená na webovej stránke mesta <https://sala.sk/data/esam/ico/f13050-1.pdf>.

Zazmluvnená cena je 7000 EUR (poskytovateľ nie je platcom DPH) s tým, že cena štúdie je splatná v dvoch faktúrach, pričom druhých 50% z ceny štúdie sa zaplatí po doručení rozhodnutia o schválení žiadosti o poskytnutí NFP. V prípade, že žiadosť o NFP, ktorej prílohou bude vypracovaná štúdia uskutočniteľnosti, nebude schválená a nebude vydané rozhodnutie o schválení žiadosti o poskytnutie NFP, poskytovateľ nemá nárok na vystavenie faktúry č. 2 v sume 50 % z ceny predmetu plnenia. Rovnako to platí aj v prípade ak stanovisko Úradu podpredsedu vlády SR pre investície a informatizáciu (resp. jeho právneho nástupcu) bude zamietavé k štúdii uskutočniteľnosti a znemožní to predloženie žiadosti o NFP v rámci výzvy OPII-2020/7/11-DOP, poskytovateľ v tom prípade rovnako nemá nárok na vystavenie faktúry č. 2.

Štúdia uskutočniteľnosti bola spracovaná a v zmysle lehôt určených výzvou (najneskôr 40 dní pred uzávierkou výzvy) a dňa 13.7. 2020 bola predložená na Úrad podpredsedu vlády SR pre investície a informatizáciu. Následne po pokyne ÚPPVII bola zverejnená na webovej stránke mesta Šaľa v časti úradná tabuľa <https://sala.sk/clanok/verejne-pripomienkovanie-studie-uskutocnitelnosti-moderne-technologie-sala-na-ceste-smart> dňa 21.7.2020 na verejné pripomienkovanie s termínom možného zaslania pripomienok verejnosti do 3.8.2020.

Zároveň bola informácia o zverejnenej štúdiu uskutočniteľnosti na verejné pripomienkovanie zaslaná podľa mailing listu jednotlivým kontaktným osobám (21) v rámci dotknutých rezortov:

* Ministerstvo investícií, regionálneho rozvoja a informatizácie SR (8 osôb)
* Ministerstvo financií SR
* Ministerstvo dopravy a výstavby SR (3 osoby)
* Ministerstvo vnútra SR
* Združenie miest a obcí Slovenska (ZMOS)
* OZ Partnerstvá pre prosperitu (PPP)
* IT Asociácia Slovenska (ITAS)
* NASES
* Útvar hodnoty za peniaze
* Ministerstvo vnútra SR (2 osoby)
* Ministerstvo práce, sociálnych vecí a rodiny SR

Termín pre zapracovanie pripomienok verejnosti do ŠÚ bol od 3.8.2020 do 5.8.2020. ÚPPVII posúdi ŠÚ a následne najneskôr do 19.8.2020 vydá stanovisko, ktoré je povinnou prílohou príslušnej Žiadosti o NFP predkladanej v rámci tejto dopytovej výzvy.

Štúdia uskutočniteľnosti preverila uskutočniteľnosť predbežného rozsahu aktivít určených vo výzve na spracovanie štúdie uskutočniteľnosti, z ktorých viaceré boli z konečného riešenia vypustené (napr. z oprávnených výdavkov vypadli rýchlonabíjacie stanice). **Realizácia projektu sa uskutoční v** katastrálnom území Šaľa.

Predmetom riešenia v rámci aktivity [E. Podpora budovania inteligentných miest a regiónov](#sprievodneslovo) sú nasledovné oblasti:

Monitoring dopravy: Monitoring a klasifikácia vozidiel; počítanie vozidiel. Možnosť vytvoriť HEAT-mapy dopravy. Výstup: rôzne metadáta ako napríklad: farba vozidla, typ, EČV, rýchlosť, čas, možné trasy, atď.

Zvýšenie informovanosti. Vytvorenie informačných kanálov pre občanov. Sprístupnenie historických, aktuálnych či predikovaných dát. Vytvorenie možnosti pripojiť sa 3.stranám (štátne organizácie, polície, data.gov.sk), resp. zdieľanie dát. Zefektívnenie rozhodovania manažmentu mesta na základe výstupných informácií.

Zníženie kriminality. Detegovanie kradnutých áut, hľadanie osôb pomocou technológii rozpoznanie tvári, vytvorenie nástroja pre políciu na monitorovanie, dokazovanie a zníženie reakčnej doby = zvýšenie efektivity.

Zber dát. Zber a ukladanie dát z rôznych oblastí pre následné spracovanie modernými metódami.

Zlepšenie statickej dopravy. Zefektívnenie statickej dopravy riadením premávky priebežným informovaním vodičov o situáciách na mestských parkoviskách

Obrazová analýza a predikcia strojovým učením. Zvýšenie presnosti rozpoznávania typov vozidiel naučením daných scén. Strojové učenie s možnosťou predikcie na základe dát zo senzorov IoT a dopravných informácií. Validácia, vytvorenie a spustenie týchto modelov.

Cieľom projektu je:

* Vybudovanie IKT platformy
* Prepojenie informačných systémov, externých senzorov a zariadení
* Získavanie a ukladanie dát
* Pokročilá analýza dát
* Prezentácia dát

Kľúčovými ukazovateľmi výkonnosti sú:

Manažment fungovania

* Zníženie počtu výjazdov mestskej polície, resp. zefektívnenie pohybu hliadok
* Riešenie situácií dohľadom
* Dôkazový materiál pre riešenie trestných činov/priestupkov = znižovanie nákladov na ich získavanie
* Počet odhalených priestupkov/trestných činov

Využitie príležitostí

* Pridaná hodnota za rovnaké zdroje
* Plánovanie účinnejších investícií (vysoká intenzita a rýchlosť dopravy = budovanie prvkov upokojenia; vysoké hodnoty prachových častíc v ovzduší = lepšie plánovanie kropenia komunikácií, výsadba zelene)

Projekt sa skladá troch modulov: Modul bezpečnosť, Modul IoT a Modul životné prostredie.

Modul bezpečnosť (Kamery) **-**  Bezpečnostné kamery z rady A.I.(umelá inteligencia) s integrovanými základnými funkciami klasifikácie objektov a spracovania obrazu. Tým sa dosiahne čiastočné decentralizované riešenie.

Modul IOT


(LED informačné tabule) - Interaktívna vizualizácia vyhodnotenej udalosti priamo na obrazovke LED informačnej tabuli (vysoká rýchlosť, stav obsadenosti parkovacích miest, vizualizácia hodnôt zo senzorov životného prostredia). Interaktívna komunikácia s okolím zahŕňa: upozornenie na vysokú rýchlosť, informácie o dopravnej situácii v meste, oznámenia, informácie o mestských podujatiach, všeobecné informácie pre verejnosť, environmentálne ukazovatele, obsah ovládaný z dispečingu, nahrávanie obsahu na diaľku.

Dispečing a videostena - je interaktívna vizualizácia vzniknutých udalostí. Centrálna distribúcia všetkých informácií za pomoci najmodernejších nástrojov ako interaktívna mapa, HEAT mapa, notifikácie ku konkrétnym udalostiam, video stream priamo z prepojených kamier a vzniknutých udalostí. Centrálny náhľad všetkých kamier na jednom mieste s možnosťou interakcie na mape. (bod záujmu a náhľad video stream priamo na mape ako aj na video stene)

(IOT senzory) Parkovacie senzory zabudované v zemi s dlhou životnosťou na monitorovanie parkovacieho miesta.

Modul životné prostredie - Senzorová stanica na monitorovanie prašnosti, NO2, SO2, CO2, O3, vlhkosti, teploty a rôznych iných veličín podľa aktuálnej potreby.

Architektúra projektu v sebe zahŕňa integráciu súčasných kamier priamo alebo cez A.I. NVR, vybudovanie / upgrade aktuálneho dispečingu, možnosť napojenia na databázu kradnutých áut Slovenska aj okolitých štátov, možnosť synchronizácie databáz medzi mestami.



Kľúčové funkcionality: centrálny manažment, sportligt vyhľadávanie, interaktívna komunikácia s okolím, porovnávanie EVČ s farbou a typom vozidiel, strojové učenie a vytváranie modelov, predikcia z historických dát, univerzálna komunikácia LoRa, možnosť prepojenia databáz napr. HAKA, prispôsobené na mieru, komplexné výstupy, štatistiky, zostavy, user-friendly (užívateľsky priateľské) rozhranie.

Prínosy:

Ekonomické prínosy: projektu sa očakávajú v zlepšení plánovania investícií a lepšom manažmente mesta.

Jednoduchý prístup obyvateľov k informáciám - rozmiestnené LED tabule, internetový portál či mobilná aplikácia pomôžu obyvateľom, aby ostali stále informovaní o aktuálnom dianí v meste.

Zvýšená bezpečnosť a kontrola - efektívnejšie fungovane mestskej polície a znížená reakčná doba. Odhalenie priestupkov či trestných činov, ktoré boli doteraz ťažko identifikovateľné.

IoT infraštruktúra pre ďalší rozvoj mesta - vytvorí sa základná infraštruktúra senzorov pre zber dát využiteľná pre aktuálny projekt a budúce projekty. Možnosť využitia infraštruktúry pre iné use-case do budúcnosti. Zároveň by malo prispieť k prehľadu o aktuálnych možnostiach parkovania v meste. Zníži sa počet kolíznych situácií na parkoviskách, ktoré vznikajú pri hľadaní parkovacích miest. Šetrenie času obyvateľov/návštevníkov.

Ako výstup z predikcie umelej inteligencie, mesto dokáže predčasne reagovať na nastávajúce situácie a formou informačných kanálov oznámiť potrebné opatrenia.

Prínosy podľa modulov:

Bezpečnosť: Inteligentný dohľad, sledovanie dopravy, analýza situácií, hľadanie vozidiel, osôb

Životné prostredie: Monitoring kvality ovzdušia, meranie meteorologických veličín

IoT parkovanie a meranie: Manažment parkovania a statickej dopravy

Informačný kanál: Informácie občanom/návštevníkom v reálnom čase, relevantné informácie, výstupy zo senzorov kombinované s informáciami o dianí v meste

Navrhnuté smart prvky systému sú lokalizované tu:

<https://www.google.com/maps/d/edit?mid=1N-C94QrenddyGux5TwvyJazdqP_rFQWX&ll=48.161856086857505%2C17.866588550267338&z=13>

|  |  |  |  |
| --- | --- | --- | --- |
| **Oblasť** | **Časť** | **Plánované lokality** | **Dôvod:** |
| **Bezpečnosť** | Kamery na čítanie EČV s radarom | EČV 1 - Most SNP | hlavný dopravný ťah mestom cesta I/75 podľa posledného sčítania cca 27000 vozidiel za deň |
| EČV 2 - smer Galanta | výjazd z mesta smer Galanta úniková trasa |
| EČV 3 - Váhová ulica | výjazd z mesta alternatíva smer na susednú obec o potom na Galantu - úniková trasa, blízkosť zimného štadióna |
| EČV 4 - ul. Hlavná - žel. priecestie | výjazd z mesta smer priemyselná zóna a obec Diakovce - možná úniková trasa |
| EČV 5 - ul. Dolná | výjazd z mesta smer Vlčany - úniková trasa |
| EČV 6 - ul. Nitrianská | výjazd z mesta smer Nitra - úniková trasa |
| EČV 7 - cesta na lodenicu | výjazd z mesta alternatíva smer Nitra - úniková trasa |
| EČV 8 - smer Duslo Šaľa | výjazd z mesta smer Duslo - úniková trasa |
| EČV 9 - Dlhoveská ulica | výjazd z mesta smer Dlhá nad Váhom, ďalej prípojka na diaľnicu - úniková trasa |
| Kamery s rozpoznaním tváre | FR 1 - reštaurácia Corgoň | námestie pred spoločenským domov - zvýšená frekvencia pohybu osôb - konanie podujatí |
| FR 2 - Hollého | pri COV pohľad na autobusové zastávky, kasino, pošta |
| FR 3 - Štadión Veča | pred futbalovým štadiónov - zvýšený výskyt pohybu osôb fanúšikovia, hostia |
| FR 4 - Okresný úrad | pešia zóna - zvýšený výskyt pohybu osôb - najfrekventovanejšia ulica |
| FR 5 - Nemocničný park | zvýšený výskyt pohybu osôb - park s deťmi - prevencia vandalizmu a ochrana osôb |
| FR 6 - Športová hala | zvýšený výskyt pohybu osôb - medzinárodné zápasy, koncerty |
| FR 7 - Dom kultúry | zvýšený výskyt pohybu osôb - kultúrne podujatia, kino, reštaurácia, pohyb osôb aj v neskorých hodinách |
| FR 8 - zastávka P. Pázmánya | zvýšený výskyt pohybu osôb na autobusových zastávkach, plus podniky rýchleho občerstvenia, priľahlá centrálne mestská zóna |
| FR 9 - pešia zóna - Unicredit bank | pešia zóna - zvýšený výskyt pohybu osôb - najfrekventovanejšia ulica |
| FR 10 - Kúpeľná | zvýšený výskyt pohybu osôb za penziónom a hypermarketom |
| FR 11 - Amfiteáter - kaštieľ | zvýšený výskyt pohybu osôb centrálna mestská zóna, amfiteáter, okolie kaštieľa - miesto hromadných podujatí |
| FR 12 - L. Novomestského | vnútroblok veľkého sídliska, výskyt peších v smere na stanicu, veľké množstvo parkujúcich vozidiel |
| FR 13 -Školská 1 | zvýšený výskyt pohybu osôb - do základnej školy, gymnázia, cesta na amfiteáter, opačným smerom ku kostolu |
| FR 14 - Školská 2 | zvýšený výskyt pohybu osôb - do základnej školy, gymnázia, cesta na amfiteáter, opačným smerom ku kostolu |
| FR 15 - Mestský úrad | zvýšený výskyt pohybu osôb - miesto konania hromadných podujatí |
| FR 16 - Narcisová - Hollého | zvýšený výskyt pohybu osôb -križovatka ciest - centrálny ťah sídliskom |
| Kamery otočné | PTZ 1 - Nemocničná | zvýšený výskyt pohybu osôb aj vozidiel do nemocnice, priľahlých zdravotníckych zriadení, ubytovne pre pracovníkov z cudziny |
| PTZ 2 - Nám. Sv. trojice | malý vnútorný dopravný okruh mestom pri kostole, zvýšený výskyt pohybu osôb aj vozidiel |
| PTZ 3 -Kaufland | hlavný ťah mestom - cesta I/75, zvýšený výskyt pohybu osôb pri nákupnom centre, |
| PTZ 4 - Budovateľská | pešia zóna - zvýšený výskyt pohybu osôb - najfrekventovanejšia ulica |
| PTZ 5 - Družstevná - bitúnok | výjazd z mesta do medzihrádzového priestoru, monitoring podozrivých osôb |
| PTZ 6 - Sama Chalupku - Murgašova | výjazd z mesta - alternatívna smer Galanta - miesto tvorby čiernych skládok |
| IKT výbava | Dispečing | Mestská polícia |
| IKT infraštruktúra | Mestský úrad |
| Životné prostredie | Meranie | Senzorová stanica - | TYP1 - Duslo |
| Senzorová stanica - | TYP1 - Váh |
| Senzorová stanica - | TYP1 - Mestský úrad |
| Senzorová stanica - | TYP1 - Mestská polícia |
| **Modul IoT** | Informačná LED panely | Panel 1 - Vstup Galanta | vstup do mesta, informácie o disponibilite parkovania, okamžitej rýchlosti |
| Panel 2 - smer z Veče | zjazd z mosta z mestskej časti Veča, vjazd do Šale, informácie o dostupnosti voľného parkovania, okamžitej rýchlosti atď. |
| Panel 3 - Tesco Šaľa /COV Veča | zvýšený výskyt pohybu osôb pri centre občianskej vybavenosti, parkovisku obchodného centra Tesco |
| Panel 4 - Pešia zóna | zvýšený výskyt pohybu osôb - centrum mesta |
| Panel 5 - ul. Dolná | malý vnútorný dopravný okruh mestom vstup do mesta od Vlčian, informácie o disponibilite parkovania, okamžitej rýchlosti |
| Panel 6 - Diakovská | vstup do mesta, informácie o disponibilite parkovania, okamžitej rýchlosti |
| Panel 7 - Nitrianska | vstup do mesta, informácie o disponibilite parkovania, okamžitej rýchlosti |
| Parkoviská | Okresný úrad | 34 |
| Hlavná | 84 |
| Dolná | 71 |
| Cintorín Šaľa | 50 |
| Za mestským úradom | 28 |
| Športová hala | 50 |
| Dom kultúry | 50 (spolu 367 senzorov) |

Z pohľadu zabezpečenia spolufinancovania

5

Pri zohľadnení termínov schvaľovania projektu ako aj potreby realizácie verejného obstarávania a zazmluvnenia s poskytovateľom je nutné spolufinancovanie projektu riešiť v rozpočtoch na roky 2021 a 2022. Aktuálne dostupné zdroje mesta na spolufinancovanie všetkých projektov EÚ (5 % celkových oprávnených výdavkov projektu, neoprávnené výdavky) z vlastných zdrojov sú vo výhľade na rok 2021 plánované v sume 100 tis. EUR a na rok 2022 celkom 100 tis. EUR. Rozpočty na roky 2021 a 2022 sú v schválenom rozpočte na rok 2020 len ako výhľadové a neboli predmetom schvaľovania, preto pri príprave rozpočtu na rok 2021 bude nutné zohľadniť potrebu spolufinancovania tohto projektu. Rozloženie financovania na roky 2021 a 2022 je reálne vzhľadom na dĺžku termínu realizácie projektu 18 mesiacov a predpokladaný termín začiatku realizácie aktivít projektu 01/2021 a ukončenia 06/2022. Podľa rozpočtu pripravovanej žiadosti bude nutných zatiaľ 43 470,05 EUR na spolufinancovanie, avšak konečná výška spolufinancovania zo zdrojov mesta bude zrejmá až po ukončení verejného obstarávania na výber dodávateľa tovarov a služieb resp. aj od schválenej výšky oprávnených výdavkov a poskytnutého NFP a prípadných neoprávnených výdavkov.