M E S T O Š A Ľ A - Mestský úrad

# **Mestské zastupiteľstvo v Šali**

**Materiál číslo C 1/5/2020**

**Predloženie žiadosti o nenávratný finančný príspevok v rámci IROP na realizáciu projektu „Záchytné parkovisko – predstaničný priestor v Šali – prestupný uzol“**

Návrh na uznesenie:

Mestské zastupiteľstvo v Šali

1. **prerokovalo**

zámer mesta Šaľa predložiť žiadosť o poskytnutie nenávratného finančného príspevku (ŽoNFP) v zmysle výzvy na predkladanie žiadostí o nenávratný finančný príspevok na zvyšovanie atraktivity a konkurencieschopnosti verejnej osobnej dopravy, kód výzvy: IROP-PO1-SC121-2019-48 v rámci Integrovaného regionálneho operačného programu (ďalej len „IROP”), Prioritná os: 1 – Bezpečná a ekologická doprava v regiónoch, Investičná priorita: 1.2 - Vývoj a zlepšovanie ekologicky priaznivých, vrátane nízkohlukových, a nízkouhlíkových dopravných systémov vrátane vnútrozemských vodných ciest a námornej dopravy, prístavov, multimodálnych prepojení a letiskovej infraštruktúry v záujme podpory udržateľnej regionálnej a miestnej mobility, Špecifický cieľ: - 1.2.1 Zvyšovanie atraktivity a konkurencieschopnosti verejnej osobnej dopravy na realizáciu projektu s názvom „Záchytné parkovisko - predstaničný priestor v Šali – prestupný uzol“

1. **schvaľuje**
2. predloženie ŽoNFP za účelom realizácie projektu „Záchytné parkovisko - predstaničný priestor v Šali – prestupný uzol“ realizovaného v rámci výzvy IROP-PO1-SC121-2019-48, ktorého ciele sú v súlade s platným územným plánom mesta Šaľa a platným programom rozvoja mesta Šaľa;
3. zabezpečenie realizácie projektu v súlade s podmienkami poskytnutia pomoci;
4. zabezpečenie finančných prostriedkov na spolufinancovanie realizovaného projektu vo výške 292 743,65 EUR t. j. rozdielu celkových oprávnených výdavkov projektu 5 854 873,08 EUR a poskytnutého NFP v súlade s podmienkami poskytnutia pomoci;
5. zabezpečenie financovania prípadných neoprávnených výdavkov z rozpočtu mesta Šaľa, teda ďalších finančných prostriedkov na spolufinancovanie realizovaného projektu až do výšky rozdielu celkových výdavkov projektu a poskytnutého NFP v súlade s podmienkami poskytnutia pomoci.

Spracoval: Predkladá:

Ing. Eliška Vargová v. r. Ing. Eliška Vargová v. r.

referentka OSaKČ  referentka OSaKČ

Predložené mestskému zastupiteľstvu 20. augusta 2020

Dôvodová správa

Mesto Šaľa v zmysle výzvy na predkladanie žiadostí o nenávratný finančný príspevok na zvyšovanie atraktivity a konkurencieschopnosti verejnej osobnej dopravy, kód výzvy: IROP-PO1-SC121-2019-48 v rámci Integrovaného regionálneho operačného programu (ďalej len „IROP”), Prioritná os: 1 – Bezpečná a ekologická doprava v regiónoch, Investičná priorita: 1.2 - Vývoj a zlepšovanie ekologicky priaznivých, vrátane nízkohlukových, a nízkouhlíkových dopravných systémov vrátane vnútrozemských vodných ciest a námornej dopravy, prístavov, multimodálnych prepojení a letiskovej infraštruktúry v záujme podpory udržateľnej regionálnej a miestnej mobility, Špecifický cieľ: 1.2.1 Zvyšovanie atraktivity a konkurencieschopnosti verejnej osobnej dopravy, spolufinancovanej z Európskeho fondu regionálneho rozvoja vyhlásenej dňa 22.5.2019 s aktuálne platným posledným termínom uzávierky 25.8.2020 (podľa oznámenia o plánovanom uzatvorení výzvy zo dňa 30.6.2020) pripravuje žiadosť o nenávratný finančný príspevok na realizáciu projektu s názvom: „Záchytné parkovisko - predstaničný priestor v Šali – prestupný uzol.“

Riadiaci orgán pre IROP uplatňuje v rámci tejto výzvy jednokolový proces výberu projektov.

Jednou z povinných príloh žiadosti o NFP je doklad o zabezpečení spolufinancovania projektu pre preukázanie splnenia podmienky finančnej spôsobilosti žiadateľa na spolufinancovanie projektu a to v prípade subjektov územnej samosprávy žiadateľ preukazuje uznesením (výpisom z uznesenia) zastupiteľstva obce/mesta/kraja o tom, že zastupiteľstvo schvaľuje:

* predloženie ŽoNFP za účelom realizácie projektu „...názov projektu.....realizovaného v rámci výzvy.....“, ktorého ciele sú v súlade s platným územným plánom obce/mesta/kraja a platným programom rozvoja obce/mesta/kraja;
* zabezpečenie realizácie projektu v súlade s podmienkami poskytnutia pomoci;
* zabezpečenie finančných prostriedkov na spolufinancovanie realizovaného projektu vo výške rozdielu celkových oprávnených výdavkov projektu a poskytnutého NFP v súlade s podmienkami poskytnutia pomoci \*;
* zabezpečenie financovania prípadných neoprávnených výdavkov z rozpočtu obce/mesta/kraja,

*\*Výšku je potrebné uvádzať ako číselnú hodnotu výšky spolufinancovania (t. j. nie je postačujúce**percentuálne uvedenie, napr. v znení 5% z predloženého projektu),*

Rozpočet projektu v EUR:

|  |  |
| --- | --- |
| Celková výška oprávnených výdavkov (EUR) v tom: | 5 854 873,08 EUR |
| Stavebné práce (v zmysle rozpočtu od projektanta) | 5 760 037,88 EUR |
| Stavebný dozor  (ako priemer 3 cenových ponúk z predbežného prieskumu) | 44 160,00 EUR |
| Publicita (dočasný pútač + trvalá tabuľa)  (ako priemer 3 cenových ponúk z predbežného prieskumu) | 675,20 EUR |
| Rezerva na nepredvídateľné výdavky | 50 000,00 EUR |
| Celková výška neoprávnených výdavkov (EUR) | 0,00 EUR |
| Percento spolufinancovania zo zdrojov EU a ŠR (%) | 95,00 % |
| Žiadaná výška nenávratného finančného príspevku (EUR) | 5 562 129,43 EUR |
| Výška spolufinancovania z vlastných zdrojov žiadateľa (EUR) | 292 743,65 EUR |
| Min. výška NFP (EUR)  max. výška NFP (EUR) | Nie je stanovená  Nie je stanovená |

Plánovaný termín realizácie projektu je v lehote 19 mesiacov, v rámci toho bude predpokladaný termín realizácie stavby 17 mesiacov, predpokladaný začiatok realizácie dávame na 05/2021, bude však závisieť od termínu vyhodnotenia a zazmluvnenia schválených žiadostí o NFP a dĺžky trvania verejného obstarávania. V rámci výzvy nie je stanovená maximálna ani minimálna dĺžka realizácie projektu, pri dodržaní časovej oprávnenosti výdavkov projektu, ktorá je uvedená v Príručke pre žiadateľa - výdavok musí skutočne vzniknúť a byť uhradený prijímateľom medzi 1. januárom 2014 a 31. decembrom 2023. Výdavky na stavebný dozor sú oprávnené do výšky max. 2 % oprávnených výdavkov na stavbu.

Pripravovaný projekt „Záchytné parkovisko - predstaničný priestor v Šali – prestupný uzol“ je v súlade s platným Programom hospodárskeho a sociálneho rozvoja mesta Šaľa na roky 2015-2020, schváleným dňa 15.12.2015. Konkrétne prioritná oblasť: Doprava a technická infraštruktúra, Cieľ 2: Bezpečná a flexibilná mobilita,

Projektový zámer/názov projektu 2.2.2 Vybudovanie cyklotrás/záchytných parkovísk v nadväznosti na  prestupné body železničná/autobusová stanica/ MHD – Cieľ zámeru: Vybudovanie záchytného parkoviska pre automobily pri železničnej stanici, vybudovanie autobusovej stanice, vytvorenie prestupného bodu, pritiahnutie cyklotrás, parkovacích priestorov pre bicykle, modernizácia zastávok MHD.

Predmetom riešenia je predstaničný priestor v Šali **na účely vytvorenia regulovaných plôch, reorganizovania dopravnej situácie v riešenom území (vytvorenie bezkolízneho pohybu chodcov, autobusov a automobilov), vytvorenie pešej zóny a parku.**

**Realizácia projektu sa uskutoční na nasledovných parcelách** na pozemkoch register "C" parc. č. 1330/1, 2877, 2879/6 a 2879/7 kat. územie Šaľa, vo vlastníctve mesta a na pozemkoch register "C" parc. č. 1270, 1339/2, 1371/1, 2874, 2879/8, 2897/1, 2897/62 a 2897/63 kat. územie Šaľa, v správe Železníc Slovenskej republiky a na pozemkoch register "E" parc. č. 1771/2, 1773/1, 1772, kat. územie Šaľa, v správe Slovenského pozemkového fondu, a na pozemku register "E" parc. č. 1848/102 kat. územie Šaľa, vo vlastníctve Železníc Slovenskej republiky (druh pozemkov zastavaná plocha a nádvorie, ostatná plocha a orná pôda).

Vzhľadom na rozsiahlosť priľahlého územia existuje potenciál na vytvorenie prestupného bodu v priestore tesne pred budovou železničnej stanice. V tomto území je priestorovo možné vyriešiť presunutie autobusovej stanice, a aj preorganizovať priestor a vybudovať vhodné a bezpečné podmienky pre všetky druhy dopravy od motorovej – tak individuálnej osobnej, ako aj verejnej autobusovej, nemotorovej pre cyklistov a peších aj statickej dopravy pre parkovanie bicyklov, motocyklov, taxi, ale doplniť tam aj inovatívne prvky ako je nabíjacia stanica pre elektromobily, smart lavička pre nabíjanie telefónov a wifi, kamerový systém pre ochranu tak pohybujúcich sa cestujúcich ako aj ich majetku a zaparkovaných vozidiel či bicyklov a to všetko vhodne doplnené kvalitnou zeleňou. Plánovaných je vybudovanie 256 nových parkovacích miest, 8 nástupíšť ( zastávky na nastupovanie) pre autobusy, 45 úložných možností pre bicykle (stojany) + 4 x 2 boxy, celková plocha riešeného územia 22 424,20 m2 (spevnené a odvodnené plochy pre parkovanie rôznych foriem dopravy, pešie ťahy, územná rezerva pre cyklochodník, revitalizovaná zeleň, mobiliár, picia fontána, kamerový systém atď.)

Cieľom projektu je rekonštrukciou predstaničného priestoru vytvorenie prestupného uzla bez priameho zásahu do železničnej infraštruktúry a výstavba záchytných parkovísk Park & Ride (P+R), Kiss & Ride (K+R), Bike & Ride (B+R) a ako výsledok očakávame:

* Zlepšenie bezpečnosti cestujúcich:
* bezkolízna dostupnosť – priblíženie železničnej a autobusovej stanice, jej presunutím,
* samotná bezpečnosť na novovybudovanom území kamerovým systémom
* bezbariérová úprava zlepší možnosti cestovania pre zdravotne postihnutých
* Zlepšenie komfortu a atraktivity cestovania, pretože k cestovaniu patrí aj prestupovanie a čakanie (vybuduje sa sociálne zariadenie na autobusovej stanici)
* Prestupný bod bude slúžiť na jednoduché prestupovanie medzi rôznymi formami dopravy od pešieho príchodu na stanice, alebo príchodu bicyklom a odparkovanie bicyklov, zaparkovanie osobných vozidiel, či dostupnosť taxi, priestoru pre vystupovanie a nastupovanie priamo pred stanicou, až po sprievodné služby nabíjania elektromobilov či mobilov.
* Zvýšenie využívania hromadnej verejnej dopravy tak autobusovej ako aj železničnej a zvýšenie jej konkurencieschopnosti – free wifi na stanici.
* Zvýšenie využívania nemotorovej osobnej dopravy vybudovaním vhodnej cyklistickej infraštruktúry (ochránené cyklostojany)

Stavba obsahuje:

**SO 01 Komunikácie a spevnené plochy**

**SO 01.1 Miestna komunikácia „A“ – C2 MO 8,0/40**

* dvojprúdová obojsmerná komunikácia z asfaltového betónu, ktorá bude prepájať ul. Staničnú s ul. SNP,
* obojstranný chodník z betónovej dlažby šírky 2,0 m a prepojovací chodník medzi ul. SNP a ul. Sadová s premenlivou šírkou 3,2 – 3,4 m.

**SO 01.2 Miestna komunikácia „B“ – C2 MO 8,0/40**

* dvojprúdová obojsmerná komunikácia z asfaltového betónu, ktorá prepája areál spoločnosti VAREXPRES s.r.o. (Arriva Nové Zámky a.s.) a vyúsťuje na komunikácii SO 01,
* za križovatkou s ul. Nádražnou bude vedený len ľavostranný chodník, ktorý prejde k autobusovej stanici a za parkoviskom pri bufete sa začne chodník šírky 2,0 m po pravej strane, ktorý bude prerušený vjazdmi do priľahlých areálov.

**SO 01.3 Miestna komunikácia „C“ – C3 MO 8,0/40**

* dvojprúdová obojsmerná komunikácia z asfaltového betónu, ktorá prepája objekt SO 01.2 so západnou komunikáciou Staničnej ulice popri nakladacej rampe,
* po ľavej strane komunikácie bude vedený chodník z betónovej dlažby šírky 2,0m, ktorý bude pokračovať aj za koncom úprav miestnej komunikácie.

**SO 01.4 Miestna komunikácia „D“ – C3 MO 6,5/30**

* dvojprúdová obojsmerná komunikácia z asfaltového betónu, ktorá bude prepájať ul. Nádražnú s objektom SO 01.2,
* po dvoch stranách komunikácie budú vedené chodníky z betónovej dlažby šírky 2,0 m.

**SO 02 Parkoviská a spevnené plochy**

**SO 02.1 Parkovisko – západné**

* bude slúžiť na parkovanie osobných motorových vozidiel v počte 131 kolmých parkovacích miest z čoho 3 budú slúžiť pre elektromobily,
* bude napojené na komunikáciu SO 01.3 jedným vjazdom.

**SO 02.2 Parkovisko – stredné**

* bude slúžiť na parkovanie osobných motorových vozidiel v počte 39 kolmých parkovacích miest z čoho 1 bude pre osoby s obmedzenou schopnosťou pohybu a orientácie.

**SO 02.3 Parkovisko – východné**

* bude slúžiť na parkovanie osobných motorových vozidiel v počte 66 kolmých parkovacích miest z čoho 3 budú pre osoby s obmedzenou schopnosťou pohybu a orientácie.

**SO 02.4 Parkovisko – pri bufete**

* bude slúžiť na parkovanie osobných motorových vozidiel zamestnancov Bufetu pri stanici, zamestnancov verejného WC, zamestnancov ŽSR a tiež pre zásobovanie Bufetu pri stanici,
* bude napojené na navrhovanú komunikáciu SO 01.2,
* komunikácia medzi parkovacími miestami má šírku 6,0 m, vozovka bude obojsmerná, polotuhá s povrchom s asfaltového betónu, parkovacie státia budú z betónovej dlažby.

**SO 02.5 Parkovisko – krátkodobé státie**

* bude slúžiť na parkovanie osobných motorových vozidiel pre krátkodobé zastavenie a na parkovanie pre taxi služby.

**SO 03 Pešia zóna**

* v priestore medzi autobusovou stanicou a železničnou budovou bude vytvorená promenáda, ktorá bude spájať západné parkovisko a stredné parkovisko s parkom,
* existujúci park bude ponechaný, zväčší sa jeho plocha,
* časť existujúcich stromov bude ponechaná, budú prebudované spevnené plochy, osadí sa nová zeleň , nový mobiliár a prvky osvetlenia.

**SO 03.1 Spevnené plochy – chodníky**

* šírky 4,0 – 5,8m budú vyspádované, z betónovej dlažby. Rozptylová plocha sa bude nachádzať v priestore medzi bufetom, autobusovou a železničnou stanicou. Bude sa tu nachádzať picia fontánka. Spevnené plochy budú riešené v dvoch typoch betónovej dlažby.

**SO03.2 Spevnené plochy – spoločný chodník pre peších a zásobovanie**

* šírky min. 3,0 m, ktorý je navrhnutý v smere východ-západ tak, aby dokázal zabezpečiť prejazd sanitky, prípadne požiarneho auta k budove ŽSR a vo výkresovej časti je vyznačená aj územná rezerva pre budúce riešenie cyklochodníka v meste Šaľa.

**SO 03.3 Ihrisko**

* v priestore medzi existujúcimi stromami sa vybuduje menšie ihrisko s vhodným gumeným (alt. prírodným) povrchom s hernými prvkami.

**SO 03.4 Verejné WC**

* objekt bude dispozične rozdelený na mužskú a ženskú časť, miestnosť pre obsluhu s vlastným WC a umývadlom, miestnosť s bezbariérovým WC, miestnosť pre upratovačku,
* všetky miestnosti budú priamo vetrateľné.

**SO 04 Autobusová stanica**

* autobusová stanica s ôsmymi zastávkami a jednou výstupnou sa nachádza na nižšej úrovni predstaničného priestoru, je koncipovaná na modeli obojsmernej dopravnej slučky, ktorá je napojená na novonavrhnutú hlavnú pripojovaciu komunikáciu,
* okolo autobusovej stanice prechádza jednosmerná komunikácia slúžiaca pre krátkodobé zastavenie a pre potreby taxi služby,
* taxi službe bude poskytnutých 9 parkovacích miest.

**SO 04.1 Autobusová stanica – komunikácie a nástupiská**

* vozovka bude s povrchom z cementobetónu,
* zastávky budú spevnené vyspádované, z betónovej dlažby.

**SO 04.2 Autobusová stanica – prístrešky**

**SO 04.2.1 Prístrešok severný**

**SO 04.2.2 Prístrešok prostredný**

**SO 04.2.3 Prístrešok južný**

**SO 05 Vegetačné úpravy**

* predmetom stavebného objektu SO-05 Vegetačné úpravy je zhodnotenie súčasnej vegetácie a návrh nových vegetačných prvkov. Súčasťou projektu je inventarizácia zelene dokladujúca existujúce zastúpenie vegetačných prvkov v riešenom území, ich priestorovú, druhovú skladbu a sadovnícku hodnotu. Špecifikuje pestovateľské opatrenia a dreviny určené na odstránenie,
* zámerom projektu je vytvoriť na mieste existujúceho predstaničného parku a jeho okolia funkčný priestor s novou autobusovou stanicou, parkoviskom a oddychovými priestormi, doplnenými zeleňou.

**SO 06 Napojenie picej fontány**

* osadenie picej fontány a jej pripojenie na verejný vodovod a odvedenie minimálneho množstva prebytočnej vody do vsaku.

**SO 07 Dažďová kanalizácia**

* systém dažďových kanalizácií, ktoré budú slúžiť na zachytenie dažďových vôd zo spevnených plôch spádovaných di uličných vpustov.

**SO 08 Silnoprúd**

* napojenie NN zariadení je uvažované z existujúceho sekundárneho rozvodu pri podpernom bode č. 105, ktorý bude potrebné vymeniť za nový – koncový,
* vedenie za podperným bodom č. 105 bude demontované v celom rozsahu, všetky existujúce prípojky budú zachované.

**SO 08.1 Prekládka elektrického vedenia**

**SO 08.2 Verejné osvetlenie**

**SO 08.3 Silnoprúd k bannerom**

**SO 09 Slaboprúd**

**SO 09.1 Kamerový systém**

**SO 09.2 Internet**

**SO 09.3 Ovládanie závor**

Umiestnenie stavby je v súlade so schválenou územno-plánovacou dokumentáciou ÚPNO Šaľa v znení zmien a doplnkov. Na stavbu bolo vydané rozhodnutie zo zisťovacieho konania Okresným úradom Šaľa, Odbor starostlivosti o životné prostredie pod č. OU-SA-OSZP-2019/006669-23-Or. zo dňa 25.09.2019, ktoré sa stalo právoplatným a vykonateľným dňa 31.10.2019 ako aj územné rozhodnutie OcUMOC-257/2020/1972 zo dňa 5.6.2020, ktoré sa stalo právoplatným a vykonateľným dňa 08.07.2020.

Z pohľadu zabezpečenia spolufinancovania

Pri zohľadnení termínov schvaľovania projektu ako aj potreby realizácie verejného obstarávania a zazmluvnenia s poskytovateľom je nutné spolufinancovanie projektu riešiť najmä v rozpočte roku 2021 resp. 2022. Aktuálne dostupné zdroje mesta na spolufinancovanie všetkých projektov EÚ (5 % celkových oprávnených výdavkov projektu, neoprávnené výdavky) z vlastných zdrojov sú vo výhľade na rok 2021 v sume 100 tis. EUR a na rok 2022 celkom 100 tis. EUR. Rozpočty na roky 2021 a 2022 sú v schválenom rozpočte na rok 2020 len ako výhľadové a neboli predmetom schvaľovania, preto pri príprave rozpočtu na rok 2021 bude nutné zohľadniť potrebu spolufinancovania tohto projektu. Rozloženie financovania na roky 2021 a 2022 je reálne vzhľadom na dĺžku termínu realizácie projektu 19 mesiacov a predpokladaný termín začiatku realizácie aktivít projektu 05/2021 a ukončenia 11/2022. Podľa rozpočtu pripravovanej žiadosti bude nutných zatiaľ 292 743,65 EUR na spolufinancovanie, avšak konečná výška spolufinancovania zo zdrojov mesta bude zrejmá až po ukončení verejného obstarávania na výber zhotoviteľa stavby resp. schválenej výšky oprávnených výdavkov a prípadných neoprávnených výdavkov.

Príloha:

02 koordinačná situácia výkres